Джани Родари
Цветовете на труда

Превод от италиански: Валери Петров, 1995

chitanka.info

Всяка работа

на тоя свят

цапа човека

със своя цвят:

черни от въглища са всички огняри,

бели-брашнени са всички хлебари,

на този пък, който машините прави,

ръцете са вечно от масло кафяви,

а бояджиите са от боята

шарени-марени като дъгата.

И само онези, без труд дето лапат,

единствено те своите пръсти не цапат

и нямат от работа

ни петно, нито знак.

Но тяхната работа

не е чиста все пак!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.